Are Kooli hoolekogu koosoleku protokoll

Koosoleku toimumise aeg: 22.11.2023, kell 18:00 – 19:40.

Koht: Are Kool

Kohal viibisid hoolekogu liikmed: Birgit Tasso, Karmen Hütt, Haldi Lippmaa, Auliki Kremer, Ivo Kivisaar, Leelo Lusik, Kätlin Aassalu.

Puudusid hoolekogu liikmed: Signe Rõngas, Olja Kremer, Reelika Elleste, Kristi Hansar, Maila Aak

Kutsutud: Pille Vaiksaar, Aive Annuste.

PÄEVAKORD:

1. Suigu Lasteaia 2024.a. eelarvetaotluse tutvustus;

2. Are Kooli 2024.a. eelarvetaotluse tutvustus;

3. Turvalisus Are Koolis;

4. Jooksvad küsimused.

1.,2. Suigu Lasteaia ja Are Kooli 2024.a. eelarvetaotluse tutvustus.

Direktor Pille Vaiksaar tutvustas Suigu Lasteaia ja Are Kooli 2024.a. eelarvetaotluseid. Hoolekogu vaatas eelarvetaotlused üle, direktor selgitas ja põhjendas kuluridasid. Koosolekul tekkis arutelu eelmisel, 04.10.2023 toimunud koosolekul tehtud ettepaneku kohta, mille kohaselt makstakse atesteeritud õpetajatele lisatasu. Küsiti, mis oli valla arvamus ettepaneku kohta.

3. Turvalisus Are Koolis

Direktor Pille Vaiksaar rääkis turvalisusest lasteaias ning muudatustest (rühmade välisuksed päeval lukus), mis on tehtud, et laste turvalisus lasteaias tagada. Arutleti lahenduste üle, mille abil võiks olla võimalik ka kooli välisuste lukus hoidmine koolipäeva jooksul, et kõrvalised isikud kooli ei pääseks. Arutelu käigus jõuti arusaamale, et koolis toimub tihedam liikumine sisse-välja ning see on keeruline.

Arutati ka koolisisese turvalisuse tagamise võimalusi ja murekohti, mis vajavad tähelepanu pööramist. Võeti vastu otsus, et kooli nö. kõrvalisematesse kogunemiskohtadesse paigaldatakse turvalisuse tagamiseks kaamerad.

4. Jooksvad küsimused.

Direktor uuris arvamust mõnedes õppeainetes mitte hinnetega (arvestatud, mittearvestatud) hindamissüsteemile üleminemise kohta. Tekkis pikem arutelu selle osas, millised on ühe või teise hindamissüsteemi kasud ja mõjud. Kuna teema vajab laiemapõhjalist arutelu kooli ja lastevanemate vahel, lepiti kokku, et proovitakse leida võimalusi edasiseks aruteluks nii, et kaasatud oleks lastevanemad ja õpetajad, keda muudatus kõige enam mõjutab.

Birgit Tasso Haldi Lippmaa

Hoolekogu esimees Protokollija